Diari Oficial de la Generalitat Valenciana


Sumari del DOGV 9239, del 21-12-2021 (2021/12853)

RESOLUCIÓ de 10 de desembre de 2021, de la Vicepresidència i Conselleria d'Igualtat i Polítiques Inclusives, complementària de la Resolució de 18 de novembre de 2021, per la qual es concedeixen i es dona publicitat a les subvencions per a entitats locals i entitats sense ànim de lucre per a projectes d'inversió en matèria de construcció i obres en l'àmbit de la igualtat i les polítiques inclusives convocades per a l'exercici 2021- 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9239

Data del DOGV
:   21-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12594


Data del document
:   10-12-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 10 de desembre de 2021, de la Vicepresidència i Conselleria d'Igualtat i Polítiques Inclusives, complementària de la Resolució de 18 de novembre de 2021, per la qual es concedeixen i es dona publicitat a les subvencions per a entitats locals i entitats sense ànim de lucre per a projectes d'inversió en matèria de construcció i obres en l'àmbit de la igualtat i les polítiques inclusives convocades per a l'exercici 2021- 2022. [2021/12560]  
  
  
  
Vistes les sol·licituds d'ajuda presentades per a projectes d'inversió en matèria d'obres en l'àmbit de la igualtat i les polítiques inclusives resulten els següents,  
  
Antecedents de fet  
Primer. D'acord amb el que estableix l'article 17 de la Llei 38/2003, de 17 de novembre, general de subvencions, així com l'article 165 de la Llei 1/2015, de 6 de febrer, d'hisenda pública, del sector públic instrumental i de subvencions, es va aprovar l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives (d'ara endavant ordre de bases), per la qual s'estableixen les bases reguladores per a la concessió de subvencions a entitats locals i entitats sense ànim de lucre per a projectes d'inversió en matèria d'equipament i obres en l'àmbit de la igualtat i les polítiques inclusives (DOGV 8796/ 23.04.2020).   
Segon. Mitjançant Resolució de 10 de maig de 2021, de la Vicepresidència i Conselleria d'Igualtat i Polítiques Inclusives (d'ara endavant resolució de convocatòria), es convoquen, per als exercicis 2021-2022, subvencions per a entitats locals i entitats sense ànim de lucre per a projectes d'inversió en matèria d'equipament, i obres en l'àmbit de la igualtat i les polítiques inclusives (DOGV 9083/13.05.2021).  
  
Tercer. A l'empara d'aquesta convocatòria s'han presentat 270 sol·licituds de subvenció corresponents a actuacions dirigides a la construcció i reforma de centres, programes i serveis gestionats per entitats locals o entitats sense ànim de lucre del Sistema Valencià de Serveis Socials regulades per l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives.  
Poden ser objecte de subvenció les actuacions següents:  
Línia estratègica C: construccions i obres.  
Sublínia C.1. Nova construcció, finalització d'edificis o espais que no estiguen en funcionament, i canvi d'ús de tot l'edifici destinats a:   
  
- Atenció primària bàsica en cas que el sol·licitant siga entitat local.  
  
- Tots els nivells d'atenció en el cas que el sol·licitant siga una entitat sense fi de lucre.  
Sublínia C.2. Obres de reforma de centres en funcionament i espais en els quals es desenvolupen:  
- Atenció primària bàsica i específica en cas que el sol·licitant siga entitat local.  
- Tots els nivells d'atenció en el cas que el sol·licitant siga una entitat sense fi de lucre.  
Quart. Cada Direcció Territorial de la Vicepresidència i Conselleria d'Igualtat i Polítiques Inclusives, en el seu àmbit territorial, ha instruït els expedients rebuts i ha informat la comissió de Valoració, prevista en l'article 13 de l'ordre de bases, i ha certificat el compliment de les obligacions derivades de la Llei 38/2003, de 17 de novembre, general de subvencions, així com del compliment dels requisits per a procedir a la seua valoració.  
Cinqué. La comissió de valoració va realitzar la baremació corresponent de totes i cadascuna de les sol·licituds presentades que complien els requisits d'admissió, incloses en el certificat emés per les direccions territorials instructores, d'acord amb els criteris establits en l'article 5 de l'ordre de bases i els punts resolutius seté i huité de la resolució de convocatòria i va formular proposta de concessió segons l'ordre de prelació obtingut segons els criteris de baremació i fins a l'esgotament del crèdit disponible.  
Sisé. Amb data 18 de novembre de 2021, el director general d'Infraestructures de Serveis Socials va dictar resolució de concessió de subvencions a l'empara del que disposen l'Ordre 3/2020, de 17 d'abril, i la Resolució de 10 de maig de 2021, de la Vicepresidència i Conselleria d'Igualtat i Polítiques Inclusives (d'ara endavant resolució de convocatòria), per la qual es convoquen, per als exercicis 2021-2022, subvencions per a entitats locals i entitats sense ànim de lucre per a projectes d'inversió en matèria d'equipament, i obres en l'àmbit de la igualtat i les polítiques inclusives (DOGV 9083, 13.05.2021) i fins a l'esgotament del crèdit disponible.  
Seté. En virtut del que s'estableix en el punt resolutiu tercer, punt 4 de la resolució de la convocatòria, havent-se constatat l'existència de crèdit pressupostari disponible en la Línia S5229 i davant l'elevat nombre d'entitats que complint els requisits establits no han pogut ser beneficiàries, mitjançant resolució de la Direcció General d'Infraestructures de Serveis Socials, de 10 de novembre de 2021, es va resoldre l'increment de la dotació econòmica destinada a finançar projectes d'inversió en matèria d'obres amb la finalitat d'ampliar el nombre de beneficiaris en la Línia C -Sublínia C2. L'increment d'aquesta dotació ascendeix a 720.000 euros i correspon a l'anualitat 2021 la quantitat de 108.000 euros i a l'anualitat 2022 la quantitat de 612.000 euros.  
  
Huité. La baremació i prelació de les sol·licituds objecte d'aquesta resolució complementària de concessió va ser realitzada per la comissió de valoració en la sessió de 19 d'octubre de 2021, i va preveure la possibilitat d'incrementar el nombre de beneficiaris si es produïra una ampliació dels crèdits disponibles en la citada Línia S5229, i va proposar la desestimació per falta de crèdit d'una relació ordenada segons puntuació i criteris de desempat de les sol·licituds, i va acordar que si es produïra un increment dels crèdits disponibles aquesta relació suposaria la proposta de concessió de la subvenció a la primera sol·licitud no atesa per falta de crèdit i a les següents pel seu ordre de puntuació fins a esgotar el crèdit pressupostari.  
  
Fonaments de dret  
I. És competent per a resoldre aquest procediment el director general de la Direcció General d'Infraestructures de Serveis Socials, per delegació de la vicepresidenta i consellera d'Igualtat i Polítiques Inclusives, d'acord amb l'article 14.1 de l'Ordre 3/2020, de 17 d'abril, i el punt resolutiu nové, punt 4, de la Resolució de 10 de maig de 2021.  
  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvencions, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, així com el que s'estableix en la Llei 3/2019, de 18 de febrer, de la Generalitat, de serveis socials inclusius de la Comunitat Valenciana; en l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives, i la Resolució de 10 de maig de 2021, de convocatòria.  
  
III. La present subvenció es concedeix a l'empara del que disposen la citada Ordre 3/2020, de 17 d'abril, i la Resolució de 10 de maig de 2021, de convocatòria.  
IV. El pagament i justificació de la subvenció que es concedeix es realitzarà d'acord amb el que es disposa en l'article 16 de l'ordre de bases i els apartats deu i onze de la resolució de convocatòria.  
Vistos els preceptes legals citats, i altres de general aplicació, resolc:  
  
  
Primer  
Dictar resolució complementària a la dictada amb data 18.11.2021 ampliant la concessió de subvencions per a la realització d'obres de reforma de centres en funcionament i espais en els quals es desenvolupen programes i serveis a les entitats que figuren en l'annex I i pels imports que s'indiquen. Aquesta relació confirma la proposta de concessió de la comissió de valoració de la primera sol·licitud que no va poder ser atesa per falta de crèdit i les següents per ordre de puntuació fins a esgotar el crèdit pressupostari actualment disponible.  
  
  
Segon  
Autoritzar i disposar el crèdit a favor dels beneficiaris i pels imports que es detallen en l'annex I, a càrrec de la línia de subvenció S5229 i aplicació pressupostària 16.04.20 1248.101.89.8 (Expedient comptable RA núm. 20239.024619).  
  
Tercer  
El pagament de les subvencions concedides s'efectuarà, d'acord amb el que es disposa en l'article 16 de l'Ordre 3/2020, de 17 d'abril, i els apartats deu i onze de la Resolució de 10 de maig de 2021, de la Vicepresidència i Conselleria d'Igualtat i Polítiques Inclusives.  
  
D'acord amb el que s'estableix en el punt resolutiu onze de la resolució de convocatòria, s'anticiparà un 15 % de l'import de la subvenció després de la concessió d'aquesta sense garantia prèvia, que s'abonarà en l'anualitat 2021, la resta s'abonarà després de la justificació pel beneficiari de la totalitat de la despesa objecte de la subvenció atorgada.  
  
Quart  
Tal com estableix el punt resolutiu quart de la resolució de convocatòria, el termini d'execució s'estableix des del dia 1 de gener de 2021 al 31 de desembre de 2022. La justificació es realitzarà segons el que s'estableix en l'article 16 de l'ordre de bases i el punt resolutiu deu de la resolució de convocatòria i s'ha de presentar abans de l'1 de febrer de 2023.  
  
Cinqué  
Els pagaments de la subvenció per a realització d'obres s'efectuaran contra certificat d'obra expedida pel tècnic o tècnica competent i de conformitat amb el projecte presentat. En tot cas, la quantia a justificar es realitzarà sobre la despesa total de l'actuació objecte de subvenció.  
  
Les obres consistents en la modificació d'un centre, quan afecten l'estructura o distribució interior i requerisquen llicència d'obres, sempre que modifiquen alguna de les condicions físiques del projecte tècnic pel qual es va concedir l'autorització de funcionament del centre o suposen ampliació d'aquest, hauran de sotmetre's al procediment d'autorització per modificació substancial d'acord al que estableixen els articles 34 del referit Decret 59/2019.  
  
Sisé  
L'incompliment del requisit de justificació en termini de les subvencions concedides o la justificació insuficient podrà donar lloc a la revocació o la minoració de la subvenció, amb exigència, en el seu cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció, de conformitat amb el que disposen l'article 16 de l'Ordre 3/2020, de 17 d'abril, i l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que estableix aquesta llei i els articles 167 i següents de la Llei 1/2015 de Llei 1/2015, de 6 de febrer, d'hisenda pública, del sector públic instrumental i de subvencions.  
  
Seté  
Ordenar la publicació de la present resolució en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos, comptadors des de l'endemà de la seua notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant la vicepresidenta i consellera d'Igualtat i Polítiques Inclusives, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime oportú.  
  
València, 10 de desembre de 2021.- El director general d'Infraestructures de Serveis Socials (p. d. article 14.1 de l'Ordre 3/2020): Enric Juan Alcocer.  
ANEXO I / ANNEX I  
Subvenciones concedidas para obras de reforma de centros o espacios que ya están en funcionamiento /   
Subvencions concedides per a obres de reforma de centres o espais que ja estan en funcionament.  
  
Linea C- Sublinea C2 / Línia C- Sublinea C2  
  
  
ENTIDADES SIN ÁNIMO DE LUCRO / ENTITATS SENSE ÀNIM DE LUCRE  
  
Aplicación presupuestaria 31.72.92.6228.662.51.677.47 / Aplicació pressupostària 02.73.88.5684.843.49.053.29  
  
EXPEDIENTE / EXPEDIENT NIF ENTIDAD / ENTITAT SOLICITADO / SOL·LICITAT CONCEDIDO / CONCEDIT IMPORTE / IMPORT 2021 IMPORTE / IMPORT2022  
IFOBR/2021/001/03 F49908546 FUNDACION NTRA.SRA.DE LOS DOLORES 28.790,74 - 28.790,74 - 4.318,61 - 24.472,13 -  
IFOBR/2021/002/03 Y2252066K RESIDENCIA MADRE ELISEA 226.834,12 - 226.834,12 - 34.025,12 - 192.809,00 -  
IFOBR/2021/051/03 X48862581 ASOC DE FAMILIARES DE PERSONAS CON ALZHEIMER DE VI 35.445,96 - 35.445,96 - 5.316,89 - 30.129,07 -  
  
  
  
Aplicación presupuestaria 27.40.70.0234.765.20.289.88 / Aplicació pressupostària 22.77.45.6327.555.99.037.37  
  
EXPEDIENTE / EXPEDIENT NIF ENTIDAD / ENTITAT SOLICITADO / SOL·LICITAT CONCEDIDO / CONCEDIT IMPORTE / IMPORT 2021 IMPORTE / IMPORT2022  
IFOBR/2021/032/12 V75960986 ASOCIACION GRANJA HOGAR EL RINCONET 2.934,49 - 2.934,49 - 440,17 - 2.494,32 -  
IFOBR/2021/010/12 T85672752 FEDERACION PROV DE PERSONAS CON DISCAPACIDAD FISIC 10.527,28 - 10.527,28 - 1.579,09 - 8.948,19 -  
  
  
  
Aplicación presupuestaria 92.32.32.9198.936.39.639.47 / Aplicació pressupostària 50.13.13.9256.351.77.982.77  
  
EXPEDIENTE / EXPEDIENT NIF ENTIDAD / ENTITAT SOLICITADO / SOL·LICITAT CONCEDIDO / CONCEDIT IMPORTE / IMPORT 2021 IMPORTE / IMPORT2022  
IFOBR/2021/086/46 S94191431 HOGAR DE ANCIANOS CORONA DE L ESTRELA 250.000,00 - 250.000,00 - 37.500,00 - 212.500,00 -  
IFOBR/2021/051/46 X61414408 ASMISAF, ASOC.PROMS PSIQUICOS COMARCA DE LA SAFOR 29.420,63 - 29.420,63 - 4.413,09 - 25.007,54 -  
IFOBR/2021/072/46 B52560173 FUNDACIÓN INICIATIVA SOLIDARIA ÁNGEL TOMÁS 114.171,23 - 114.171,23 - 17.125,68 - 97.045,55 -  
IFOBR/2021/067/46 C10958025 CODIFIVA, COORD.PERSONAS CON DISCAPACIDAD FISICA 4.086,94 - 4.086,94 - 613,04 - 3.473,90 -  
IFOBR/2021/036/46 C87987694 ADISPEC PRO-DISMINUIDOS PSIQUICOS DE ENGUERA Y COM 45.827,91 - 45.827,91 - 6.874,19 - 38.953,72 -